text: Så skal skinnerne slibes
  13 marts 2012 kl. 08.26
  Når Banedanmarks skinneslibetog i denne tid fjerner bittesmå rifler og bølger fra skinnerne mellem Esbjerg og Kolding, går det ikke stille for sig.
  Skinneslibetoget, der ligner en ildsprudende drage om natten, slår både store gnister og støjer.
  - Gnisterne fra togets slibesten ser så voldsomme ud, at naboer til banen af og til har ringet til politiet eller Banedanmark, fordi de har troet, at der var ild i sporene, fortæller vedligeholdelsesleder Pernille Skovrup fra Banedanmark.
  
  Det støjer mindre ? bagefter
  Slibetogets 48 slibesten fjerner ikke ret meget metal fra skinnerne, men effekten er alligevel stor.
  - Når ujævnhederne er væk, og skinnerne er blevet kørt til over en periode, bliver støjen fra skinnerne lavere, siger Pernille Skovrup og tilføjer, at støjen dog lige efter slibningen kan opleves lidt højere end før slibningen.
  Ddet fortager sig dog de fleste steder, når skinnerne er kørt til. Så bliver støjen 10 decibel lavere, og det kan øret opfatte som en halvering af støjen.
  Hvis ikke Banedanmark fjerner ujævnhederne, kan det give uhensigtsmæssigt store vibrationer i sporene og føre til, at Banedanmark skal justere sporene hyppigere, og at både skinner, sveller og skærver skal skiftes oftere.
  